Public procurement notice: Contract Notice
Published: 2023-04-21
Buyer: Rigspolitiet
Country: DK
Contract type: Services
Procedure: Open procedure
CPV classification: 72200000 | 72220000: Systems and technical consultancy services | 72230000: Custom software development services | 72240000 | 72250000: System and support services
Estimated value: 70000000 DKK
Submission deadline: 2023-05-22
Award criteria: The most economic tender

Technical requirements: Rammeaftalen omfatter it-konsulenter til teknologiområdet Oracle Fusion Middleware og Database. Konsulentydelserne skal dække tre typer konsulenter, henholdsvis udviklingskonsulenter, driftskonsulenter til Fusion Middleware og driftskonsulenter til Database.
De primære arbejdsområder for udviklingskonsulenter omfatter design, udvikling, test og vedligeholdelse af systemintegrationer inden for teknologiområdet Oracle Fusion Middleware og database samt udarbejdelse af tilhørende dokumentation. Herudover skal udviklingskonsulenter bistå driftskonsulenter med idriftsættelse af systemintegrationer samt fejlsøgning.
De primære arbejdsområder for driftskonsulenter til Fusion Middleware og driftskonsulenter til database omfatter løbende drift af de produkter, der indgår i teknologiområdet Oracle Fusion Middelware og database. Med løbende drift skal forstås installation og konfiguration af software, patchning af software, løbende vedligeholdelse af software, backup & recovery, monitorering, tuning, DBA-opgaver, deployment af komponenter, håndtering af certifikater, standardisering, automatisering af rutiner samt udarbejdelse af dokumentation. Herudover rådgivning og sparring med Kundens driftspersonale samt oplæring i anvendelse af driftsværktøjer.
Rammeaftalens forventede værdi af de ydelser, der kan leveres i henhold til rammeaftalen, er mellem DKK 65.000.000-70.000.000. Den forventede værdi er baseret på historisk forbrug samt den nuværende situation. Den samlede maksimale værdi af de ydelser, der kan leveres i henhold til rammeaftalen, udgør således DKK 70.000.000.
Tilbudsgiver skal indgive det fælles europæiske udbudsdokument (herefter ESPD) med angivelse af følgende oplysninger:
ESPD fungerer som et foreløbigt bevis for, at tilbudsgiver opfylder mindstekrav til egnethed i relation til økonomisk og finansiel kapacitet. Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for, at oplysningerne i ESPD er korrekte.
Når ordregiver forlanger det, skal der fremlægges følgende dokumentation for økonomisk og finansiel kapacitet:
- Erklæring om virksomhedens egenkapital i de seneste tre disponible regnskabsår, afhængig af hvornår virksomheden blev etableret, hvis tallene for egenkapital og aktiver foreligger. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder.
- Erklæring om ansøgers samlede omsætning i hvert af de tre seneste disponible regnskabsår, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer ansøger sig på andre enheders økonomiske og finansielle formåen (f.eks. et moder-/søsterselskab eller en underleverandør), skal oplysningerne ligeledes afgives for disse enheder.
- Som mindstekrav kræves en positiv egenkapital i de seneste tre disponible regnskabsår. Såfremt tilbudsgiver baserer sig på andre enheders formåen, beregnes egenkapitalen som virksomhedens og disse andre enheders samlede egenkapital i det seneste disponible regnskabsår. Ved en sammenslutning af virksomheder (f.eks. et konsortium) beregnes egenkapitalen som virksomhedernes samlede egenkapital i det seneste disponible regnskabsår. Oplysningerne angives i ESPD afsnit IV.B.
- Som mindstekrav kræves en samlet årlig omsætning på mindst DKK 15.000.000 i hvert af de tre seneste disponible regnskabsår. Såfremt tilbudsgiveren baserer sig på andre enheders formåen, beregnes omsætningen som tilbudsgiverens og disse andre enheders samlede omsætning i hvert af de tre seneste disponible regnskabsår. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i hvert af de tre seneste disponible regnskabsår. Oplysningerne angives i ESPD afsnit IV.B.
Ordregiver er forpligtet til at efterleve fællesstatslig standard for informationssikkerhed (ISO 27001: 2017) og sikkerhedscirkulæret (CIS nr. 10338 af 17/12/2014). Rammeaftalen vil derfor indeholde krav baseret herpå. I rammeaftalen er hensynet til samfundsansvar, som formuleret i de konventioner, der ligger til grund for principperne i FN's Global Compact, og som formuleret i OECD's retningslinjer for Multinationale virksomheder, ind- draget i relevant omfang. Der er desuden stillet kontraktmæssige krav i henhold til ILO-konvention 94 om arbejdsklausuler i offentlige kontrakter og cirkulære nr. 9471 af 30. juni 2014.
Rammeaftalen stiller krav om overholdelse af persondatalovgivningen og indgåelse af en databehandleraftale. Rammeaftalen indeholder krav om, at relevante medarbejdere, der varetager opgaver i forbindelse med opfyldelsen af kontrakten, skal kunne sikkerhedsgodkendes.
Spændet for den forventede værdi er begrundet i usikkerhed om det endelige forbrug og priser og er således ordregivers bedste skøn for træk på rammeaftalen.


Award value: 70000000